Ozoda Nursaidova. Ozoda Parpiyevna Nursaidova (9-oktabr 1974-yilda tugʻilgan) – oʻzbek qoʻshiqchisi, bastakori va produsyeridir. Oʻzbekistonda xizmat koʻrsatgan artist. Hayoti. Ozoda Nursaidova 1974-yil 9-oktabrda Toshkent viloyatining Toʻytepa shahrida dunyoga keldi. Xonandaning otasi Parpi Nursaidov podpolkovnik boʻlib, uzoq yillar ichki ishlar sohasida faoliyat yuritgan. Onasi esa avtobazada dispecher boʻlib ishlagan. 1999-yilda Ashrafiy nomidagi Toshkent davlat konservatoriyasini tugatdi..Uning sevimli oʻzbek mualliflari orasida Oʻlmas Umarbekov, Said Ahmad va Sharof Boshbekov bor edi. Nursaidova maktabda yaxshi oʻqigan va huquqshunoslik kasbini yaratishni orzu qilgan. Biroq, Toshkent davlat yuridik universitetiga kirish imtihonlarini topshira olmadi va natijada 1992 yilda Madaniyat institutining rejissyorlik boʻlimiga oʻqishga kirdi. Nursaidova taniqli ustoz va ustalar: Rufatilla Qosimov, Xuriyat Isroilova, Fattohxon Mamadaliyevlar rahbarligida anʼanaviy maqom sanʼatini oʻrgandi. Ozoda Nursaidovaning Nilufar ismli singlisi va Abdulloh ismli jiyani bor. Ijodi. Xonanda „Ozoda Saidzoda“ taxallusi bilan ham ijod qilgan. 2000-yili yaratilgan „Ketma“ qoʻshigʻi unga chinakamiga omad keltiradi. Undan keyin yaratilgan „Asrasin“ va „Endi men ketaman“ nomli qoʻshiqlari ham xonandaning mashhurlikka erishishiga sabab boʻladi. 2001-yili oʻtkazilgan „Tarona“ taqdimotida u „Yilning eng yaxshi qoʻshigʻi“ nominatsiyasida gʻoliblikni qoʻlga kiritadi. Xonanda 13 yil mobaynida ijodiy taqiqlar sabab omma eʼtiboridan chetda boʻlishga majbur boʻldi. Koʻplab xit musiqalar muallifining Koʻk jiguli taronasi YouTubeda koʻrishlar soni boʻyicha rekordni qayd etdi. Shou konsert dasturlari. ● 2002 – „Endi man ketaman“ („Xalqlar doʻstligi“ saroyi) ● 2003 – „Qaynonamsiz – Onamsiz“ („Xalqlar doʻstligi saroyi“) ● 2004 – „Orzularim“ („Xalqlar doʻstligi saroyi“) ● 2006 – „Bu kuylar kechagimas“ („Xalqlar doʻstligi saroyi“) ● 2021 – 2021 konsert dasturi 8-12 aprel („Xalqlar doʻstligi saroyi“) ● 2022 – „Tasalli ber“ 9-16 may („Xalqlar doʻstligi saroyi“) ● 2023 – "Yomgʻirlarda „ 15-22 may („Xalqlar doʻstligi saroyi“) ● 2024— „RETRO“ 7-14 may (10 seans) („Xalqlar doʻstligi saroyi“) ● 2025- 7-16 may („Xalqlar doʻstligi saroyi“)